ברסאנט צלינה

ברסאנט צלינה (נולד ב-9 בספטמבר 1996) הוא כדורגלן קוסובני המשחק בעמדת הקשר התוקף בא.י.ק סולנה ובנבחרת קוסובו.

קריירת מועדונים
צלינה נולד בפריזרן, קוסובו, יוגוסלביה ובגיל שנתיים עזב עם משפחתו לדראמן שבנורווגיה. בגיל 11 התחיל לשחק כדורגל בקבוצת הילדים של סטרומסגודסט המקומית. בגיל 16 הצטרף לאקדמיה לכדורגל של מנצ'סטר סיטי.

ב-1 ביולי 2014 צלינה חתם ל-3 שנים במנצ'סטר סיטי. באותה תקופה עבר ניתוח עקב פציעה ולאחר שסיים את תהליך השיקום הצטרף לקבוצת הנוער של המועדון. בדצמבר  נקרא לראשונה לסגל הקבוצה הבוגרת עקב עומס המשחקים של הקבוצה באותה העת, אך לא זכה לדקות משחק. צלינה ערך את הופעת הבכורה שלו במדי הסיטי במשחק ידידות נגד המבורג במהלך מחנה אימון שנערך באבו דאבי.

ב-9 בינואר 2016 ערך את הופעת הבכורה שלו עבור הסיטי במסגרת רשמית בניצחון 0–3 נגד נוריץ' סיטי במסגרת גביע ה-FA. ב-6 בפברואר ערך את הופעת הבכורה שלו בפרמייר ליג בהפסד 1–3 ללסטר סיטי ואף בישל את השער היחיד של סיטי במשחק לסרחיו אגוארו.

בקיץ  הושאל לטוונטה מליגת העל ההולנדית.

בקיץ  הושאל לאיפסוויץ' טאון.

ב-31 ביולי 2018 חתם לארבע עונות בסוונסי סיטי תמורת 3 מיליון פאונד. ארבעה ימים לאחר החתימה, צלינה ערך את הופעת הבכורה שלו בקבוצה במשחק הליגה נגד שפילד יונייטד.

ב-9 בספטמבר 2020, צלינה חתם בדיז'ון מליגת העל הצרפתית.

ב-31 באוגוסט 2021 חזר לקדנציה שנייה באיפסוויץ' טאון.

קריירה בינלאומית
בצעירותו, שיחק צלינה בכל נבחרות הנוער של נורווגיה. לאחר שנבחרת קוסובו קיבלה אישור מיוחד מפיפ"א לקיים משחקי ידידות נגד נבחרות החברות בה, צלינה זומן לסגל הנבחרת לקראת משחקה הראשון נגד  שנערך ב-5 במרץ 2014. ב-7 בספטמבר 2014 ערך את הופעת הבכורה שלו בנבחרת בניצחון 0–1 נגד . בינואר  חשף כי דחה זימון מנבחרת נורווגיה בטענה כי הוא מעוניין להמשיך לייצג את קוסובו. ב-13 בנובמבר 2015 הבקיע את שער הבכורה שלו בנבחרת בתיקו 2-2 נגד .

קישורים חיצוניים

כדורגלנים קוסובנים
כדורגלנים נורווגים
קשרי כדורגל קוסובנים
קשרי כדורגל נורווגים
חלוצי כדורגל קוסובנים
חלוצי כדורגל נורווגים
פריזרן: כדורגלנים
כדורגלני סטרומסגודסט
כדורגלני מנצ'סטר סיטי
כדורגלני טוונטה
כדורגלני איפסוויץ' טאון
כדורגלני סוונסי סיטי
כדורגלני דיז'ון
כדורגלני קסימפאשה
כדורגלני סטוק סיטי
כדורגלני א.י.ק סולנה
כדורגלני נבחרת קוסובו
ספורטאים נורווגים באנגליה
ספורטאים קוסובנים באנגליה
ספורטאים זרים בהולנד
ספורטאים זרים בצרפת
ספורטאים קוסובנים בטורקיה
ספורטאים זרים בשוודיה
נורווגים שנולדו ב-1996
קוסובנים שנולדו ב-1996